[bookmark: _Hlk238806892]Doložka zlučiteľnosti návrhu vyhlášky s právom Európskej únie

1. Navrhovateľ vyhlášky: Ministerstvo zdravotníctva Slovenskej republiky.

2. Názov návrhu vyhlášky: Vyhláška Ministerstva zdravotníctva Slovenskej republiky o požiadavkách na materiály a predmety určené na styk s potravinami.
3. Predmet návrhu vyhlášky v práve Európskej únie:

a) je upravený v primárnom práve – čl. 168 Zmluvy o fungovaní Európskej únie (Ú. v. ES C 202 7.6.2016, s. 1)

b) je upravený v sekundárnom práve:
• smernica Rady 78/142/EHS z 30. januára 1978 o aproximácii právnych predpisov členských štátov, týkajúcich sa materiálov a predmetov, ktoré obsahujú monomér vinylchloridu a prichádzajú do styku s potravinami, 
• smernica Rady 84/500/EHS z 15. októbra 1984 o aproximácii právnych predpisov členských štátov vzťahujúcich sa na keramické predmety, ktoré prichádzajú do styku s potravinami v platnom znení,
• smernica Komisie 93/11/EHS z 15. marca 1993 týkajúca sa uvoľňovania N-nitrozoamínov a N-nitrozujúcich látok z elastomerických alebo gumených cumlíkov na detskú fľašu alebo z cumlíkov
• smernice Komisie 2007/42/ES z 29. júna 2007 ktorá sa týka materiálov a predmetov vyrobených z fólie z regenerovanej celulózy

c) nie je obsiahnutý v judikatúre Súdneho dvora Európskej únie.

4. Záväzky Slovenskej republiky vo vzťahu k Európskej únii:
a) lehota na prebratie vyššie uvedených smerníc:
· smernica 78/142/EHS – 26 november 1979
· smernica 84/500/EHS:
· povolenie obchodu s keramickými predmetmi, ktoré zodpovedajú ustanoveniam smernice do 17. októbra 1987
· zakázanie umiestnenia na trh predmetov, ktoré sú v rozpore so smernicou do 17. októbra 1989
· smernica 93/11/EHS:
· povolenie predaja a použitia cumlíkov na detské fľaše a na cmúľanie v súlade so smernicou do 1. apríla 1994
· zákaz predaja a použitia cumlíkov na detské fľaše a na cmúľanie, ktorú sú v rozpore so smernicou do 1. apríla 1995
· smernica 2007/42/ES - predstavuje kodifikované znenie smernice 93/10/EHS v znení smerníc 93/111/ES a 2004/14/ES; samotná smernica 2007/42/ES nestanovuje novú lehotu na prebratie, pričom podľa článku 7 a prílohy III časti B tejto smernice bola lehota na transpozíciu smernice 93/10/EHS 1. januára 1994 a lehota na transpozíciu smernice 2004/14/ES 29. júla 2005

b) nebolo začaté konanie v rámci „EÚ Pilot“ alebo konanie o začatí postupu
Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení

c) predmetné smernice sú transponované do Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2003 č. 1799/2003 – 100, ktorým sa vydáva hlava Potravinového kódexu Slovenskej republiky upravujúca materiály a predmety určené na styk s potravinami

			
5. Návrh vyhlášky je zlučiteľný s právom Európskej únie:
Úplne.


